## Uredba o područjima na kojima če se koristiti sredstva ostvarena prema Zakonu o financiranju obnove te o područjima na kojima će se primjenjivati poticajne mjere

### NN 44/1992 (14.7.1992.), Uredba o područjima na kojima če se koristiti sredstva ostvarena prema Zakonu o financiranju obnove te o područjima na kojima će se primjenjivati poticajne mjere

# VLADA REPUBLIKE HRVATSKE

Na temelju članka 1. stavak 2. Zakona o financiranju obnove ("Narodne
novine"; broj 33/92), Vlada Republike Hrvatske na sjednici održanoj
13. srpnja 1992. donijela je

## UREDBU

### o područjima na kojima če se koristiti sredstva ostvarena prema Zakonu o financiranju obnove te o područjima na kojima će se primjenjivati poticajne mjere

Članak 1.

Područja na kojima će se koristiti sredstva, ostvarena prema Zakonu
o financiranju obnove, te primjenjivati poticajne mjere jesu područja općina
Drniš, Dubrovnik, Duga Resa, Gospić. Karlovac, Kostajnica, Metković, Nova
Gradiška, Novska. Osijek, Otočac, Pakrac, Petrinja, Podravska Slatina,
Šibenik, Sinj, Sisak, Slavonska Orahovica, Slavonski Brod, Slunj, Valpovo,
Vinkovci. Vukovar, Zadar. Osim općina navedenih u stavku 1. ovog članka
sredstva ostvarena prema Zakonu o financiranju obnove koristit će se za
projekte obnove i na područjima koja potpadaju u općine: Beli Manastir,
Benkovac, Biograd na moru, Bjelovar, Daruvar, Delnice, Đakovo, Dvor, Glina,
Gračac, Grubišno Polje, Jastrebarsko, Kaštela. Knin, Našice, Obrovac, Ogulin,
Požega, Solin, Split, Titova Korenica, Vojnić, Vrginmost, Zagreb, Županja.

Članak 2.

Sredstva ostvarena prema Zakonu o financiranju obnove koriste se u općinama
iz članka 1. ove uredbe za projekte iz programa obnove općine. Općine obuhvaćene
člankom 1. ove uredbe dužne su Ministarstvu obnove predložiti prioritete
prilikom prijave projekata programa obnove općine. Odluku o alokaciji sredstava
i projekte programa obnove općina iz članka 1. ove uredbe, donosi Vlada
Republike Hrvatske na prijedlog Ministarstva obnove. Općine obuhvaćene
člankom 1. ove uredbe su dužne najkasnije do 31. kolovoza 1992. godine
Ministarstvu obnove prijaviti projekte programa obnove opane na obrascima
čiji sadržaj i oblik odredi Ministarštvo obnove.

Članak 3.

Vlada Republike Hrvatske će. na prijedlog Ministarstva obnove, u slučaju
neophodnog interventnog djelovanja, i prije završetka prikupljanja i obrade
podataka o prijavljenim projektima programa obnove (stavak 4. članka 2.
ove uredbe) donositi odluke o alokaciji raspoloživih sredstava, osiguranih
prema Zakonu o financiranju obnove za namjene predviđene tim zakonom.

Članak 4.

Općine obuhvaćene odredbom članka 1. ove uredbe dužne su odmah poduzeti
organizacijske i druge mjere u okviru svojih prava i dužnosti u oblasti
prostornog uređenja te u svezi s postupcima izdavanja dozvola za građenje
objekata kako bi fizičke osobe, poduzeća i druge pravne osobe kao i drugi
subjekti, u skladu s propisima, pravovremeno dobili dozvole za građenje
objekata za izdavanje kojih je nadležan općinski organ uprave. Potrebnu
stručnu te drugu pomoć tijelima općina iz članka 1. ove uredbe na izvršavanju
zadataka iz stavka 1. ovog članka daje Ministarstvo zaštite okoliša, prostornog
uređenja i stambeno-komunalne djelatnosti u okviru svoje nadležnosti, a
na osnovu pismenog zahtjeva nadležno tijelo općine.

Članak 5.

Ova uredba stupa na snagu danom oblave u "Narodnim novinama".

Klasa: 361-08/92-01/05.

Urbroj: 5030116-92-1

Zagreb, 13. srpnja 1992.

potpredsjednik

**dr Milan Ramljak, v. r.**

Uredba, NN 44/1992-1100